  Виталий Пронин И. Кардапольцевалэн «Вить минут» ужез.Тыловай черкогуртысь лулчеберет юртын Выль ар праздниклы радъямы «ЛымыПог» фестиваль. Ортче со Тыловай муниципал кылдытэтын улӥсьёс пӧлын.Ужрад чакламын гуртоослэсь пӧртэм быгатонлыкъёссэс вырӟытыны, веме карон мылкыдзэс ӝутыны, сям-йылолъёсты утьыны. Радъямын гуртъёс пӧлын лымыпогъёсты лэсьтонъя вожвылъяськон. Отчы пыриськизы пичиос но, арлыдоос но. Кин ке лымыпогъёсты керттыса, вурыса, суредаса но дасям. Такмакъёс, кылбуръёс но выжыкылъёс гожтыны куримы на. Туспуктэмъёсъя учкон уж но луоз. Фестивальлы йылпумъян лэсьтомы 22-тӥ толшоре. Ужрадэз ортчытыны юрттэ «Удмурт Кенеш» огазеяськонлэн ёрос ёзэз.Фестивальмес азьланьтыны малпаськом. Оскиськом, Тыловай гурт шаерамы лымыпоглэн вордскем гуртэзлы пӧрмоз, бордамы итӥськыны мылкыд карозы мукет ёросъёс но. [gallery link="file" size="medium" ids="19102,19103,19104,19105,19106,19107,19108,19109"]Людмила Миронова,   Дэбес ёросысь Тыловай лулчеберет юртэн кивалтӥсь    Теги: Удмурткенеш  